钦定古今图书集成/方舆汇编/职方典/第1496卷 > 《入霑益乱后伤怀》元·公孙辅
## 钦定古今图书集成/方舆汇编/职方典/第1496卷 > 《入霑益乱后伤怀》元·公孙辅

驱马霑益州，南望滇海头；向来繁华地，变灭如浮沤。
迥不见人烟，但见河水流。青山宛然在，风景何萧飕！
郡县生荆棘，污莱翳田畴。夜听虎豹号，昼顾麋鹿游。
群乌集战垒，野燐飞林丘。灼灼道旁花，只为行者愁。
缅思寇乱际，藩垣失防秋；空虚起外侮，口语兴戈矛。
盛衰虽天运，祸端亦人谋。生灵尔何辜，吾欲天公尢。